kardosdrur/scandi-wiki huggingface dataset:
Grå jaco

Grå Jaco (Psittacus erithacus), eller gråpapegøje, er en papegøje fra Afrika, hvor den lever ved vestkysten og i de centrale deles lavlandsskove, men den findes dog også på savannen og i mangroveskove. I naturen er den meget meget sky og vagtsom. Den har en gennemsnitlig levealder på 50 år, men kan i sjældne tilfælde blive helt op til 90 år gamle.

Udseende 
Grå Jaco er ca. 30 cm lang og har en vægt på ca. 405g. Dens fjerdragt er grå, men varierer meget i farve, og svingfjerene kan være sorte, desuden har den en rød hale. 
Der findes desuden en underart: timneh-jacoen eller den brunhalede, den er lidt mere sjælden end den rødhalede. 
Når fuglen er ung, er dens øjne mørke, men med alderen bliver irisen hvid-gul. Det er umuligt at skelne kønnene fra hinanden, og en DNA-test er nødvendig.

Føde 
Den grå jaco lever af nødder, frugter og bær, men den plyndrer også majsmarker. Den grå jaco kan også finde på at spise de frugtgrene den kan knække over. I fangenskab spiser grå jaco også pellets.

Kæledyr 
Den grå jaco er populær som kæledyr. En af grundene er nok, at den er en god taler, men den er også en utrolig kærlig fugl, som kun sjældent bider. Desuden er de meget lydsvage i forhold til andre papegøjer. De fløjter meget, men de kan dog også skrige højt, hvis de bliver opstemte eller utrygge. 
De er desuden gode til at udføre tricks. De er nok ikke ligeså udadvendte som andre papegøjer, og de kan være utroligt bange for nye ting. Derfor er det vigtigt, at de som unge lærer, at forandringer ikke er farlige.

Intelligens 
Grå jacoer er kendt for deres store talent for at tale. Det er den papegøjeart, som kan lære flest forskellige ord, og de er så intelligente, at de også tit kan bruge ordene i den rette sammenhæng. Et godt eksempel på dette er "the alex studios", ledet af Irene Pepperber. Hun har lært den grå jaco Alex at kende forskel på farver og andre objekter. Grå jacoers intelligens er anslået til at være på højde med et 5-årigt barns. Grå Jaco papegøjen Alex døde i en alder af 31 år den 6. september 2007.

Noter

Eksterne henvisninger 

Papegøjer
Fugle fra Centralafrika
Fugle fra Vestafrika
Ogonek

Ogonek er et af de diakritiske tegn. Det er en lille hale under den nederste højre side af bogstavet.

Ogonek bruges i:
 polsk: ą, ę (det markerer nasallyd)
 kasjubisk: ą
 litauisk: ą, ę, į, ų
 norrønt: (translitteration)

Se også 
 Cedille
 Accenttegn

Tegnsætning
Typografi
IB Middle Years Programme

International Baccalaureate (IB) Middle Years Programme (MYP) er et fem-årigt undervisningsprogram til elever fra 11 til 16 år (omkring 5. til 9. klasse i den danske folkeskole. Programmets mål er at gøre eleverne klar til at tackle Diploma Programmet.

De fag som er undervist som del af MYP-programmet falder i 8 kategorier: sprog A (elevens første sprog), sprog B (et fremmedsprog), matematik, kunst, teknologi, idræt, naturvidenskab og humaniora. Programmet er dog meget fleksibelt og gør det muligt for skolerne at ændre programmet, introducere egne fag som de syntes er vigtige, og undlade nogle af dem som er foreslået. Skolerne har også mulighed for at organisere deres egne assessment procedurer. Programmet er baseret på fem areas of interaction: undervisningsmetoder, samfund og service, Homo Faber, environment, og helbred og social undervisning. Oven i dette skal eleverne gennemføre et projekt efter eget valg, i samarbejde med lærerne.

Elever som gennemfører MYP-programmet får et portfolio of acheivment, med dokumenter fra IBO så vel som fra skolen.

Eksterne henvisninger

 The Middle Years Program  ved IBOs hjemmeside

Mellemskole
Middle Years Programme
Polsk Sprognævn

Polsk sprognævn (polsk Rada Języka Polskiego) er en offentlig institution, der beskæftiger sig med det polske sprog.

Polsk sprognævn blev dannet den 9. september 1996. Rådets opgaver er:
 udbredelse af viden om det polske sprog
 besvarelse af sproglige spørgsmål
 udarbejdelse og kontrol over nye tekniske ord (især it-begreber)
 anmeldelse af tekster offentliggjort af de polske medier og administration
 pleje af sprogkultur i de polsksprogede skoler

Ekstern henvisning 
 Polsk sprognævns officielle side

Sprognævn
Sprognævn
Etableret i 1996
Brugsmodel

Brugsmodelbeskyttelse er en eneret med patent-lignende beskyttelse.

Brugsmodeller omtales ofte som det lille patent. Den danske brugsmodel er indført i 1992 med stærk inspiration fra tysk brugsmodellovgivning, og med store ligheder med samtidig tjekisk og slovakisk brugsmodellovgivning. I Danmark registreres brugsmodeller af Patent- og Varemærkestyrelsen. I modsætning til patenter kan brugsmodeller ikke registreres for fremgangsmåder. Brugsmodeller kan registreres for tekniske frembringelser, dvs. små opfindelser der ikke opfylder kravene til patenterbarhed. Eneretten er hurtigere at få opnået, da den blot skal registreres uden prøvning (patenterbarhedsvurdering), dvs. uden at Patent- og Varemærkestyrelsen foretager en nyhedsundersøgelse og på baggrund heraf vurderer om brugsmodellen opfylder kriterierne for gyldighed, nemlig at den har nyhed og er tydeligt adskiller sig fra den kendte teknik. 

Beskyttelsen er også af kortere varighed en et patents, nemlig blot 10 år i stedet for patentets 20 år. Da brugsmodellen endvidere ikke er prøvet, er den ofte ikke lige så stærk en rettighed som et egentligt patent. Inden man bruger sin brugsmodel i en krænkelsessag, er det derfor normalt nøvendigt at prøve brugsmodelregistreringen først hos Patent- og Varemærkestyrelsen. En prøvning kan begæres af enhver, dvs. ikke blot indehaveren men også den formodede krænker, eller sågar en tredjepart.

Nogle væsentlige forskelle mellem en brugsmodel-rettighed og et patent består i, at en brugsmodel kan registreres uden prøvning som nævnt ovenfor, at hvis den prøves, skal den have nyhed og mindre opfindelseshøjde end et patent skal, og at den kan offentliggøres lige efter registrering eller holdes hemmelig i op til 15 måneder. 

En brugsmodel betegnes ofte som et lille patent. Ikke alle lande giver mulighed for brugsmodel, men hvis man ansøger om internationalt patent, så kan man videreføre denne som patent eller brugsmodel.

Eksterne henvisninger 
 Bekendtgørelse af lov om brugsmodeller 
 WIPO's liste over lande, der tilbyder brugsmodelbeskyttelse 

Jura
Immaterialret
Tour de France 2005

Tour de France 2005 har i dag ikke nogen officiel vinder. Løbet endte godt nok med at Lance Armstrong førte løbet for syvende gang i træk. De syv sejre blev dog alle senere frataget ham. Det blev Armstrongs sidste Tour de France, inden han bebudede at indstille sin professionelle cykelkarriere – for dog senere at lave et overraskende comeback. Nummer to blev Ivan Basso fra Italien. Jan Ullrich fra Tyskland blev også frataget sin placering som nummer tre ved løbets slutning grundet mistanke om doping ifbm Operación Puerto. Rytterne på de lavere pladser blev ikke rykket op, hvorfor der officielt ikke er nogen vinder eller tredjeplads af denne tour.

Michael Rasmussen blev samlet vinder af bjergtrøjen. Pointtrøjen vandt Thor Hushovd fra Norge. Den hvide trøje tildeles bedste ungdomsrytter og blev vundet af Jaroslav Popovytj.

David Zabriskie havde den gule trøje til og med 4. etape, hvorefter Lance Armstrong overtog den. På 9. etape blev Jens Voigt nummer tre og erobrede den gule trøje, som han dog kun bar på 10. etape, hvorefter Armstrong beholdt trøjen resten af touren.

Etaperne 
Tour de France 2005 var den 92. udgave af cykelløbet Tour de France i løbets 102-årige historie med start lørdag den 2. juli og afslutning søndag den 24. juli på Champs-Élysées i Paris.

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger

2005
Cykelløb i 2005
Koronowo

Koronowo er en by i voivodskabet Kujavien-Pommern i Polen ved floden Brda med 11.384(2013) indbyggere. Byen ligger 23 kilometer fra Bydgoszcz. Koronowo gmina har 24.137 indbyggere.

Tre kilometer fra Koronowo går floden Brda forbi ferieområdet Pieczyska, der er et populært feriested i voivodskabet Kujawsko-Pomorskie.

Kilder

Ekstern henvisning 

Byer i Polen
Toruń

Toruń () er en by i voivodskabet Kujavien-Pommern i Polen ved floden Wisła med  indbyggere. Byen er hovedstad i voivodskabet.

Byen er en populær studieby (bl.a. Nicolaus Kopernikus' Universitet). Toruns gamle bydel er kendt for gotiske bygninger og er en del af Den europæiske rute for teglstensgotik. Toruńs historiske centrum er på UNESCO's verdensarvsliste. Toruń i den tidlig moderne tid var en kongelig by og en af de ti største byer i Polen.

I denne gamle bydel ligger huset, hvor Nicolaus Kopernikus blev født, og der står en statue af ham på bydelens største plads. En stor del af den gamle by er gågader med mange forretninger og restauranter.

Byen er også kendt for deres honningkager (), som er blevet produceret i byen siden middelalderen.

Sport 
De mest populære sportsklubber i byen er KS Toruń (speedway), KS Toruń HSA (ishockey), Elana Toruń (fodbold), , (Amerikansk fodbold) og Twarde Pierniki Toruń (basketball). Fodboldklubben TKS Toruń var medstifter af den polske fodboldliga.

Berømte bysbørn 
 Nicolaus Kopernikus - astronom
 Jacek Yerka - maler
 Joachim Oppenheim - forfatter og rabbiner

Galleri

Se også 
 Den europæiske rute for teglstensgotik

Kilder

Eksterne henvisninger 

Byer i Polen
Hanse
Op med lille Martha

Op med lille Martha er en dansk film fra 1946, instrueret af Asbjørn Andersen efter manuskript af Hasse Ekman (Fram för lilla Märta, 1945).

Medvirkende
Helge Kjærulff-Schmidt
Karl Gustav Ahlefeldt
Lily Broberg
Erika Voigt
Sigurd Langberg
Ellen Margrethe Stein
Knud Heglund
Ingeborg Pehrson
Henry Nielsen
Bjørn Spiro
Bodil Lindorff
Preben Uglebjerg

Eksterne henvisninger 
 

Danske film fra 1946
Film instrueret af Asbjørn Andersen
The Neptunes

The Neptunes er et producer-team, bestående af Pharrell Williams og Chad Hugo. De står bag mange hits inde for især hip-hop-genren (fx "Hot In Here" med Nelly og en del numre med Snoop Dogg bl.a. "Drop It Like It's Hot"), men har også lavet en række hits inden for bl.a. pop-genren ("I'm a Slave 4 U" med Britney Spears og R&B-genren ("U Don't Have to Call" med Usher).

Medlemmerne af The Neptunes udgør sammen med Shae Haley bandet N*E*R*D (som står for No one Ever Really Dies).

Derudover har The Neptunes også lavet pladeselskaber Star Trak og Pharrell har tøjmærket Billionaire Boys Club (BBC) samt skomærket Ice Cream.

Links 
 Star Trak Entertainment  The Neptunes' pladeselskab.
 N-E-R-D.com: Den officielle N*E*R*D hjemmeside Nyheder, biografi, billeder, tour-informationer og forum.
 Pharrell Williams' officielle hjemmeside
 Billionaire Boys Club og Ice Cream
 Det Uofficielle Pharrell Williams Fansite

Musikindustri
Objektorientering

Objektorientering betegner et paradigme indenfor systemudvikling, hvor det område, som skal behandles, betragtes som en mængde objekter.

Objektorientering anvendes i
Objektorienteret analyse
Objektorienteret design
disse to behandles ofte samlet: Objektorienteret analyse og design
Objektorienteret programmering

Systemudvikling
Objektorienteret analyse og design

Objektorienteret analyse og design (OOAD), er en udviklingsmetode der er tæt sammenkoblet med objektorienteret programmering og som indeholder en lang række metoder og værktøjer til at udvikle (analysere og designe) software-systemer.

Elementer i objektorienteret analyse og design:
 Rigt billede
 Rig liste
 UML
 Tilstandsdiagrammer
 BATOFF
 kravspecifikation

Systemudvikling
Bryan Ferry

Bryan Ferry (født 26. september 1945 i Washington i England) er en britisk sanger og musiker. Han dannede gruppen Roxy Music i 1970 sammen med vennen Graham Simpson. Bryan Ferry var gruppens altoverskyggende leder og skrev næsten alle gruppens numre alene eller med Andy Mackay eller Phil Manzanera.

I 1973 udsendte Bryan Ferry sit første soloalbum These Foolish Things. Albummet indeholdt udelukkende covernumre som Bob Dylans A Hard Rain's A-Gonna Fall og Rolling Stones' Sympathy For The Devil. I 1976 besluttede medlemmerne af Roxy Music at holde pause på ubestemt tid. Bryan Ferry benyttede tiden til at indspille Let's Stick Together, In Your Mind og The Bride Stripped Bare, før medlemmerne af Roxy Music fandt sammen igen for at indspille albums sammen igen.

I 1983 gik Roxy Music i opløsning og Bryan Ferry fortsatte solokarrieren. I 1985 indspillede han albummet Boys And Girls med kæmpehittet Slave To Love. Ferry koncentrerede sig om solokarrieren indtil 2001, hvor han og tre af de gamle medlemmer af Roxy Music besluttede at gendanne gruppen. Siden har Bryan Ferry haft gang i både solokarrieren og Roxy Music

Diskografi 
 These Foolish Things, 1973
 Another Time, Another Place, 1974
 Let's Stick Together, 1976
 In Your Mind, 1977
 The Bride Stripped Bare, 1978
 Boys And Girls, 1985
 Bête Noire, 1987
 Taxi, 1993
 Mamouna, 1994
 As Time Goes By, 1999
 Frantic, 2002
 Dylanesque, 2007
 Olympia, 2010

Eksterne henvisninger 

 
 

Sangere fra England
Rockmusikere fra England
Komponister fra England
Pianister fra Storbritannien
Croonere
Kirurgi

Kirurgi (fra græsk χειρουργική cheirurgiké "arbejde med hånden") er behandling af sygdomme og skader ved hjælp af operative indgreb. Kirurgi udføres primært af læger, tandlæger og dyrlæger.

Kirurgiske specialer 

 Neurokirurgi (operation af hjerne og rygmarv)
 Plastik- og rekonstruktionskirurgi (se artikel)
 Oto-rhino-laryngologi (øre-næse-hals)
 Oftalmologi (øjenkirurgi)
 Parenchymkirurgi (mave- og tarmsystem og bugens organer)
 Ortopædkirurgi (se artikel)
 Thoraxkirurgi (lunger og hjerte)
 Gynækologi-obstetrik (kvindens indre kønsorganer samt fødselshjælp)
 Urologi (urinorganer samt mandlige kønsorganer).

Endvidere findes der et antal læger som er almenkirurger (officielt kaldet speciallæger i kirurgi), omend dette speciale nu er afskaffet i erkendelsen af at ingen læge længere realistisk set kan kalde sig almenkirurg. Parenchymkirurgien (også kaldet mave-tarm kirurgi) kaldes stadig også for "kirurgi", men denne betegnelse bør nu undgås, da betegnelsen kan give indtryk af at der er tale om en almenkirurg. 

Der findes også underspecialer såsom f.eks. børnekirurgi, håndkirurgi, transplantationskirurgi, replantationskirurgi eller mikrokirurgi, og flere af disse er overlappende, men fælles for dem er en meget lang uddannelse og et meget lille antal specialister i hele landet.

Endelig skal det nævnes at der ikke f.eks. findes øjenlæger, øre-næse-halslæger eller ortopædkirurger eller andre indenfor ovenstående specialer, som ikke også er uddannet i deres respektive felts kirurgiske behandlingsmetoder. De forskellige kirurger kaldes efter endt videreuddannelse for speciallæge i x-kirurgi. Den samlede uddannelse til læge og herefter speciallæge i kirurgiske specialer tager i Danmark mindst 12 år, ofte længere.

Historie  
Kirurgi kendes fra forhistorisk tid med benamputation for 31.000 år siden på Borneo.
Et fund fra yngre stenalder ved Paris viser armamputation.

Se også 
 krigskirurgi
 Chirurgiske Akademie

Referencer
Balletten danser

Balletten danser er en dansk film fra 1938.
Manuskript Svend Gade og Povl Sabroe.
Instruktion Svend Gade.
Blandt de medvirkende kan nævnes:

Bodil Kjer
Beatrice Bonnesen
Ebbe Rode
Aage Fønss
John Price
Tavs Neiiendam
Lili Heglund

Eksterne henvisninger 
 

Danske film fra 1938
Balletfilm
Dansefilm fra Danmark
Dansksprogede film
Tante Cramers testamente

Tante Cramers Testamente er en spillefilm fra 1941 instrueret af Arne Weel efter manuskript af Svend Rindom.

Handling 
Enkefru Juliane Cramer en en meget velhavende dame med en ukuelig appetit på livet. Trods sine 74 år farter hun fra fornøjelse til fornøjelse, fra mannequinopvisning til boksekamp - og når hendes sagfører minder hende om, at der er på tide, hun skriver sit testamente, afviser hun ham bestemt. Det haster ikke, for hun vil leve mange år endnu..

Medvirkende 
Blandt de medvirkende kan nævnes:

Mathilde Nielsen
Knud Almar
Mime Fønss
Gunnar Lauring
Gull-Maj Norin
Karl Gustav Ahlefeldt
Sigfred Johansen
Bjarne Forchhammer
Bodil Kjer
Clara Østø
Helge Kjærulff-Schmidt
Preben Lerdorff Rye
Preben Mahrt

Referencer

Eksterne henvisninger 
 

Spillefilm fra Danmark
Danske film fra 1941
To som elsker hinanden (film fra 1944)

To som elsker hinanden er en dansk film fra 1944.
Manuskript og instruktion Charles Tharnæs.
Musik af Emil Reesen
Blandt de medvirkende kan nævnes:

Maria Garland
Bodil Kjer
Ebbe Rode
Petrine Sonne
Aage Fønss
Mogens Davidsen
Aage Winther-Jørgensen
Valsø Holm
Valdemar Møller

Eksterne henvisninger 
 

Danske film fra 1944
Spillefilm fra Danmark
København, Kalundborg og - ?

København, Kalundborg og – ? er en spillefilm fra 1934 instrueret af Ludvig Brandstrup og Holger-Madsen efter manuskript af Ludvig Brandstrup og Flemming Geill. Her spiller mange af de medvirkende sig selv. Udover flere folkekære skuespillere medvirker Louis Armstrong og en række danske og udenlandske orkestre.

Medvirkende 
 Ludvig Brandstrup
 Ib Schønberg
 Gertrud Jensen
 Gösta Ekman
 Jon Iversen
 Maria Garland
 Arthur Jensen
 Petrine Sonne
 Ellen Jansø
 Ejner Federspiel
 Aage Foss

Handling 
Ludvig Brandstrup er speaker på et radioprogram og optræder med stor rutine foran mikrofonen. Men regissøren passer ikke just sit hverv med særlig omhu; han har glemt at tilsige de kunstnere, som skal assistere ved udsendelsen. Denne glemsomhed er en højst alvorlig fadæse. Der skal oven i købet udsendes et præmieret hørespil, "Hvor er Jensen?", og nu mangler man skuespillerne. Brandstrup er desperat og fortvivlet, indtil han får det lyse indfald at spille samtlige roller selv.

Referencer

Eksterne henvisninger 
 

Spillefilm fra Danmark
Danske film fra 1934
Danske film omhandlende København i 1900-tallet
Elefantfodkaktus

Elefantfodkaktus (Lophophora williamsii) er en kaktus, der indeholder hallucinogenet meskalin.

Prydplanter
Øksnebjerg (Understed Sogn)

Øksnebjerg er en bakketop med en højde på 95 moh., beliggende ca. seks km syd for Frederikshavn med udsigt ud over Læsø Rende til Sæby mod syd, Læsø mod øst, Ålbæk Bugt og Skagen mod nord. Mod vest det bakkede landskab.

Henvisninger 

Frederikshavn Kommunes geografi
Bakker i Danmark
Statsborgerskab

Statsborgerskab er et begreb i den internationale lovgivning, dvs. Folkeretten.
Statsborgerskabet giver en række forskellige rettigheder og forpligtelser under national lovgivning og internationale konventioner.
Den gamle term undersåt svarer til en vis grad til det nutidige begreb statsborger.

De nuværende borgerrettigheder omfatter især valgret og valgbarhed, og statsborgerskabet giver også den formelle ret til at opholde sig i landet, samt muligheden for at blive ansat som tjenestemand og for aftjening af værnepligt.
Med et statsborgerskab følger specielle retningslinjer for udlevering til andre lande, som følge af retslige procedurer, og under udlandsophold giver statsborgerskabet også ret til assistance fra udstationeret diplomatisk repræsentation.
Den vigtigste borgerpligt er i dag kravet til .

Eksterne links 

 

Jura
Droit moral

Droit moral (også kaldet ideelle rettigheder) er et begreb, der bruges inden for ophavsretten og består i faderskabsret og respektret. Faderskabsretten handler om, at ophavsmanden har ret til at få sit navn angivet på eksemplarer af værket, mens respektretten handler om loyal gengivelse og brug af andres værker.

I dansk lovgivning kommer droit moral til udtryk i ophavsretslovens §3:

§ 3. Ophavsmanden har krav på at blive navngivet i overensstemmelse med, hvad god skik kræver, såvel på eksemplarer af værket som når dette gøres tilgængeligt for almenheden.

Stk. 2. Værket må ikke ændres eller gøres tilgængeligt for almenheden på en måde eller i en sammenhæng, der er krænkende for ophavsmandens litterære eller kunstneriske anseelse eller egenart.
 
Stk. 3. Sin ret efter denne paragraf kan ophavsmanden ikke frafalde, medmindre det gælder en efter art og omfang afgrænset brug af værket.

Der er ingen tidsbegrænsning på udløbet af disse rettigheder, jf. §75 i ophavsretsloven, hvis en krænkelse vedrører kulturelle rettigheder:

§ 75. Selv om ophavsretten er udløbet, må et litterært eller kunstnerisk værk ikke ændres eller gøres tilgængeligt for almenheden i strid med § 3, stk. 1 og 2, hvis kulturelle interesser herved krænkes.

Den mest kendte sag om dette, var en sag om Jens Jørgen Thorsens Jesus-film, hvor det blandt andet blev gjort gældende, at de moralske rettigheder til Bibelen var krænket, ved at værket var anvendt på krænkende (muligvis endda blasfemisk) måde som oplæg for en film. Udfaldet blev, at filmen var en fri benyttelse af værket.

Eksterne henvisninger 
Ophavsretsloven 

Immaterialret
Jura
Franske vendinger

de:Urheberrecht (Deutschland)#Urheberpersönlichkeitsrecht
it:Diritto d'autore italiano#Diritto morale
Spirillen

Spirillen (Marsupilami) er en tegneseriefigur skabt af tegneserieforfatter Franquin. Spirillen blev skabt som bifigur i
serien Splint & Co., som Franquin var forfatter på i en årrække. Da Franquin forlod serien tog han Spirillen med sig, for at lave
en solo serie med figuren.

Baggrund 
Spirillen optræder første gang i Splint albummet Arvestriden fra 1952, hvor Kvik og hans fætter Sante skal løse tre opgaver for at afgøre,
hvem af dem der skal arve deres nyligt afdøde onkel. Den tredje opgave lyder: "Jeg er en af de få det er blevet beskåret at se en
Spiril, jeg har altid længtes efter at opklare mysteriet, men det skulle altså ikke lykkes mig, men jeg ønsker at mine nevøer fortsætter
eftersøgningen. Det drejer sig om at finde deres opholdssted, følge og beskrive deres levevis og endelig bringe et levende eksemplar med
tilbage til zoo."

Ifølge Doktor L.I.Birkind holder Spirillen til i Palombia, nærmere betegnet i området omkring Sombreroklippen.

Optrædender 
Efter Arvestriden optræder Spirillen ofte i Splint og Kviks eventyr, bl.a. i albummene Den vilde spiril og Hvor er spirillen?.

I 1993 får Disney licens til at indspille en miniserie med Spirillen.

Spirillen-albummer udgivet på dansk 
Spirillen går solo i 1987 og i Danmark er der indtil nu udgivet følgende albums:

 Mission: fang Spirillen
 Spirillens plejebarn
 Den sorte spiril
 De tre små spiriller
 Spirillen går i krig
 Spirillen i en anden verden
 Spirillen og guldfuglen
 Spirillen og lattertemplet
 Spirillen og stjerneskibet
 Spirillen og diamantgåden
 En spiril i præmie

Kilder

Eksterne henvisninger 
 Spirillen på ComicWiki
 Svenske Seriewikin
 

Tegneseriefigurer
Vakse Viggo

Vakse Viggo (fransk Gaston Lagaffe) er en tegneseriefigur skabt af tegneserieforfatter Franquin. Vakse Viggo blev skabt som bifigur i serien Splint & Co., som Franquin var forfatter på i en årrække. Senere begyndte Vakse Viggo at optræde på egen hånd.

Navnet
På fransk kaldes Vakse Viggo, som bekendt, for Gaston Lagaffe. På fransk er en "gaffe" en bommert og "la gaffe" betyder dermed bommerten, endvidere har man talemåden "faire une gaffe" som betyder "at kvaje sig", ligesom verbet "gaffer" betyder "at begå en bommert". 

I et album møder vi i øvrigt Viggos vikar Bertrand Labévue, hvor en "bévue" er en brøler eller fadæse.

Albummer på dansk
Vakse Viggo-albummer udgivet på dansk

 Viggo – Kviks kontorbud
 Viggo kobler fra
 Mesterkokken Viggo
 Det var kattens, Viggo
 Viggo – en kæmpekatastrofe
 Viggo Charmetrold
 Alle er ude efter Viggo
 Øretæveindbydende Viggo
 Go'e gamle Viggo
 Viggo kontra Kvik
 Opfinderen Viggo
 Højt at flyve, Viggo
 Balladen om Viggo
 Viggo eller og kaos
 Viggo slår sig løs
 Alle tiders Viggo
 Go'nat, Viggo
 Hvem klokker klokkeren for?

Se også 
 Det 20. århundredes 100 bøger ifølge Le Monde

Ekstern henvisning 
 Vakse Viggo på Comicwiki

Tegneseriefigurer

pt:Gaston Lagaffe
vi:Gaston Lagaffe
Tidlig moderne tid

Tidlig moderne tid betegner normalt perioden ca. 1500-1800 i europæisk historie. Den afgrænses således af middelalderens afslutning i den ene ende og den industrielle og franske revolution samt USA's uafhængighedskrig i den anden.

Perioden er karakteriseret ved videnskabernes øgede betydning, teknologiske nybrud, en gradvis sekularisering af den politiske sfære og fremkomsten af kapitalistiske økonomier, samtidig med, at territorialstaten bliver den altdominerende politiske enhed. Regeringsformer som enevælde og parlamentarisme er også nyskabelser i denne periode.

Historiske epoker